सीएम, सीएस डीजीपी के आगमन की तैयारी में जुटा जिला प्रशासन
झारखंडकी मुख्य सचिव राजबाला वर्मा डीजीपी डीके पांडेय के 15 को सरयू एवं 27 मार्च को नेतरहाट दौरे को देखते हुए जिला प्रशासन उसकी तैयारी में तेजी से जुट गई है। सोमवार को उपायुक्त प्रमोद कुमार गुप्ता ने पदाधिकारियों के साथ बैठक कर उसकी तैयारी की समीक्षा की। इसमें इस बात पर भी संभावना जताई गई कि 27 मार्च को कुछ इंवेस्टर्स के साथ सूबे के मुख्यमंत्री रघुवर दास भी नेतरहाट सकते हैं। इसे ध्यान में रखते हुए उपायुक्त ने पदाधिकारियों को अधिक से अधिक गरीबों को योजना का लाभ देने तथा बैंकर्स को दोनों जगह शिविर लगाकर शिक्षा ऋण, केसीसी, एसएचजी की महिलाओं के बीच सौ करोड़ रुपए के ऋण वितरण करने के निर्देश दिया। जबकि, आरईआे, पीडब्ल्यूडी, एनपीसीसी, भवन निर्माण एवं अन्य विभाग के कार्यपालक अभियंताओं के कार्य निर्धारित करते हुए तेजी से योजनाओं को पूर्ण कराने के निर्देश दिया।
डीडब्ल्यूओ को सरयू में सौ तथा नेतरहाट में होने वाले कार्यक्रम में गारु महुआडांड़ प्रखंड क्षेत्र के दो सौ लोगों को वनाधिकार पट्टा देने, डीएसडब्ल्यूओ को विवेकानंद नि:शक्त योजना, लक्ष्मी लाडली योजना एवं कन्यादान योजना का लाभ गरीब परिवारों को देने, डीएओ को कृषि यांत्रिक उपकरण वितरण करने एवं प्रदर्शनी लगाने, सिविल सर्जन को दो सौ ग्रामीणों के बीच मच्छरदानी वितरण करने, मत्स्य, पशुपालन समेत अन्य विभागों के पदाधिकारियों को योजनाओं का लाभ देने का निर्देश दिया। बैठक में डीडीसी अनिल कुमार सिंह, डीआरडीए निदेशक संजय कुमार भगत, सदर एसडीआे वरूण रंजन, डीपीआे एनके झा, डीडब्ल्यूओ रमेश कुमार चौबे, प्रभारी डीपीआरओ पुष्कर सिंह मुंडा, डीएसई मसूदी टुडू, डीएसडब्ल्यूओ सविता टोपनो समेत कई पदाधिकारी मौजूद थे।
hne_Deva hin_Deva hin_Deva